༄༅། །སློབ་དཔོན་རིན་པོ་ཆེ་པདྨ་འབྱུང་གནས་ལ་ཐུགས་རྗེ་མྱུར་བསྐུལ་གྱི་
གསོལ་འདེབས་བསམ་པ་མྱུར་འགྲུབ་བོད་ཁམས་ཀུན་དུ་
བདེ་བའི་དཔལ་སྟེར་ཞེས་བྱ་བ་བཞུགས་སོ། །
ན་མཿ སརྦ་བུདྡྷ་བོདྷི་སཏྭ་ཡ། དུས་གསུམ་རྒྱལ་བ་ཀུན་གྱི་སྤྲུལ་པའི་སྐུ། །མཁྱེན་བརྩེ་ནུས་
ལྡན་གུ་རུ་རིན་པོ་ཆེ། །ལྷོ་ནུབ་རྔ་ཡབ་གླིང་ཕྲན་དཔལ་གྱི་རིའི། །པདྨ་འོད་ནས་ད་ལྟ་གནས་འདིར་
བྱོན། །སྟེང་གི་ཆ་ལ་རྩ་བརྒྱུད་བླ་མ་དང༌། །བར་གྱི་ཆ་ལ་ཡི་དམ་ཞི་ཁྲོའི་ཚོགས། །འོག་གི་ཆ་ལ་བཀའ་
སྲུང་མཁའ་འགྲོ་རྣམས། །བུ་ཡུག་འཚུབ་ལྟར་མངོན་སུམ་གསལ་བར་བཞུགས། །བདག་གཞན་ལུས་
སྲོག་ལོངས་སྤྱོད་དུས་གསུམ་གྱི། །དགེ་ཚོགས་མཆོད་སྤྲིན་ནམ་མཁའི་མཐའ་ཀླས་པ། །ཡིད་ཀྱིས་སྤྲུལ་
ནས་མཆོད་ཡུལ་རྣམས་ལ་འབུལ། །རྒྱུན་ཆད་མེད་པར་སྤྱན་ལམ་འབྱུང་གྱུར་ཅིག །དེང་སང་གངས་
ཅན་ལྗོངས་འདིའི་འགྲོ་འདི་རྣམས། །ལས་ངན་བསགས་པའི་འབྲས་བུ་དུ་མ་སྨིན། །སྨྲ་ཤེས་དོན་
གོ་མི་ཡི་ལུས་ཐོབ་ཀྱང༌། །ངན་སོང་སྡུག་བསྔལ་ལྟ་བུས་གཟིར་ལ་གཟིགས། །ཚ་གྲང་སྲོག་བྲལ་
དམྱལ་བའི་ཡུལ་ལྗོངས་བཞིན། །བཀྲེས་སྐོམ་སྡུག་བསྔལ་ཡི་དྭགས་ལུས་དང་མཚུངས། །བསད་སྤྱད་
བཀོལ་སྤྱུགས་དུད་འགྲོ་ལྟར་མྱོང་བའི།།འགྲོ་བ་འདི་རྣམས་ཐུགས་རྗེས་མྱུར་དུ་སྐྱོབས། །གཞན་དམའ་
འབེབས་ཕྱིར་གཡོ་སྒྱུ་ཁྲམ་གསུམ་གྱི། །འཁྲུག་ལོངས་མ་ལུས་ཞི་བར་བྱིན་གྱིས་རློབས། །ཆགས་
སྡང་དབང་གིས་དུས་འཁྲུགས་འདི་ཞི་ནས། །སོ་སོ་རང་དབང་ཐོབ་པར་བྱིན་གྱིས་རློབས། །རྒྱལ་པོ་
རྣམས་ཀྱིས་ཆོས་བཞིན་ས་སྐྱོང་ཞིང༌། །འབངས་རྣམས་བཀའ་བཞིན་སྒྲུབ་པར་བྱིན་གྱིས་སློབས། །
བསྟན་འཛིན་ཐམས་ཅད་སྐུ་ཚེ་ལེགས་བརྟན་ཅིང་། །བཞེད་དོན་ལྷུན་གྱིས་འགྲུབ་པར་བྱིན་གྱིས་རློབས། །
དགེ་འདུན་སྡེ་རྣམས་འཆད་ཉན་འཕེལ་བ་དང༌། །བསྟན་པ་རིས་མེད་དར་བར་བྱིན་གྱིས་རློབས། །
བསྒྲུབ་པ་པོ་རྣམས་གཡེང་བས་མ་གོས་པའི། །ཏིང་འཛིན་ལས་སུ་རུང་བར་བྱིན་གྱིས་རློབས། །
116

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
ཡུལ་ཕྱོགས་ཀུན་ཏུ་ཆར་ཆུ་དུས་སུ་འབབ། །ལོ་ཕྱུགས་རྟག་ཏུ་ལེགས་པར་བྱིན་གྱིས་རློབས། །མི་
ནད་ཕྱུགས་ནད་དུས་འཁྲུགས་རྒྱུན་ཆད་ནས། །རྒྱལ་ཁམས་བདེ་བས་འཚོ་བར་བྱིན་གྱིས་རློབས། །
སྟོབས་ལྡན་རྣམས་ཀྱི་རྒྱུད་ལ་བསམ་ངན་གྱིས། །འཇིག་རྟེན་ཕུང་སེམས་ཞི་བར་བྱིན་གྱིས་རློབས།
།
ཅི་སྟེ་ལས་ངན་དབང་གིས་ཕུང་གཡོས་ཀྱང༌། །ནུས་མེད་རང་ཞིར་འགྱུར་བར་བྱིན་གྱིས་རློབས། །
བཀའ་སྲུང་རྣམས་ཀྱིས་གཞན་གྱིས་མ་བསྐུལ་ཡང༌། །གདུག་ཅན་དངོས་སུ་སྒྲོལ་བར་བྱིན་གྱིས་
རློབས། །སྐྱེ་བོ་འདི་ཀུན་ངོ་ཚ་ཁྲེལ་ཡོད་ཀྱི། །གཅིག་སེམས་གཅིག་གིས་འཛིན་པར་བྱིན་གྱིས་རློབས། །
ཕན་ཚུན་བྱམས་སེམས་གཡོ་མེད་རབ་བརྟན་པས། །ཀུན་གྱི་བདེ་ཐབས་སྒྲུབ་པར་བྱིན་གྱི་རློབས། །
དེ་ལ་བརྟེན་ནས་ལྗོངས་འདིའི་འགྲོ་བ་རྣམས། །བདེ་སྐྱིད་དཔལ་ལ་སྤྱོད་པར་བྱིན་གྱིས་རློབས། །ཀུན་
ཀྱང་ཆོག་ཤེས་རྩོད་མེད་མངའ་རིས་ཀྱི། །བསྟན་དང་བསྟན་འཛིན་མཆོད་པར་བྱིན་གྱིས་རློབས། །
འབྱུང་པོ་རྣམས་ཀྱང་གདུག་རྩུབ་ཀུན་ཞི་ནས། འགྲོ་ལ་བརྩེ་སེམས་སྐྱེ་བར་བྱིན་གྱིས་རློབས། །མདོར་
ན་གཟུགས་ཅན་གཟུགས་མེད་འགྲོ་བ་ཀུན། །ཤེས་རྒྱུད་ཆོས་དང་མཐུན་པར་བྱིན་གྱིས་རློབས། །
དེ་ལ་བརྟེན་ནས་ཕྱི་མ་ལྷན་ཅིག་པར། །བདེ་བ་ཅན་དུ་སྐྱེ་བར་བྱིན་གྱིས་རློབས། །ནམ་མཁར་བཞུགས་
པའི་གུ་རུ་རིན་པོ་ཆེ། །འཁོར་བཅས་རང་ལ་ཐིམ་པའི་བྱིན་བརླབས་ཀྱིས། །སློབ་དཔོན་ཆེན་པོའི་
ལུང་རྟོགས་ཡོན་ཏན་དང༌། །རང་ཉིད་ནུས་པ་མཉམ་པར་བྱིན་གྱིས་རློབས། །བདག་གིས་འགྲོ་བའི་
སྡུག་བསྔལ་མ་བཟོད་པས། །བདག་ཅག་བྱས་མེད་ཡུས་ཀྱི་གདུང་ཤུགས་ཀྱིས། །བདག་ཉིད་ཆེན་པོ་
ཁྱེད་ལ་གསོལ་བཏབ་པས། །བདག་གཞན་དོན་ཀུན་ཡིད་བཞིན་འགྲུབ་གྱུར་ཅིག །ཅེས་སློབ་དཔོན་
རིན་པོ་ཆེ་པདྨ་འབྱུང་གནས་ལ་ཐུགས་རྗེ་མྱུར་བསྐུལ་གྱི་གསོལ་འདེབས་བསམ་པ་མྱུར་འགྲུབ་བོད་
ཁམས་ཀུན་ཏུ་བདེ་བའི་དཔལ་སྟེར་ཞེས་བྱ་བ་འདི་ཡང་། ས་སྐྱ་པ་ཤཱཀྱའི་དགེ་བསྙེན་པཎྜི་ཏ་སྔགས་
འཆང་ངག་དབང་ཀུན་དགའ་བསོད་ནམས་ཀྱིས་ལྕགས་མོ་སྦྲུལ་ལོ་དབུས་གཙང་གི་ལྗོངས་འདིར་
དུས་ངན་གྱི་འཁྲུགས་ལོང་སྣ་ཚོགས་བྱུང་དུས། སྐྱེ་འགྲོ་རྣམས་མྱུར་དུ་བདེ་བ་ལ་འགོད་པ་ཞིག་བྱུང་ན་
117

དཔལ་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་སོགས་བསྟོད་ཚོགས་སྐོར།
སྙམ་པའི་ལྷག་བསམ་རྣམ་པར་དག་པས་ཀུན་ནས་བསླངས་ཏེ། ཧོར་ཟླ་བཅུ་པའི་དཀར་ཕྱོགས་རྫོགས་
པ་གཉིས་པའི་ཚེས་ལ་དགེ་སྡིངས་ཆོས་ཀྱི་ཕོ་བྲང་ཆེན་པོར་ལེགས་པར་སྦྱར་བ་འདིས་ཀྱང༌། བསམ་
པ་ཐམས་ཅད་ཡིད་བཞིན་དུ་འགྲུབ་པའི་རྒྱུར་གྱུར་ཅིག །ཅེས་སློབ་དཔོན་རིན་པོ་ཆེ་པདྨ་འབྱུང་གནས་
ལ་ཐུགས་རྗེ་མྱུར་བསྐུལ་གྱི་གསོལ་འདེབས་བསམ་པ་མྱུར་འགྲུབ་བོད་ཁམས་ཀུན་ཏུ་བདེ་བའི་དཔལ་
སྟེར་ཞེས་བྱ་བ་འདི་ཡང༌། ས་སྐྱ་པ་ཤཱཀྱའི་དགེ་བསྙེན་པཎྜི་ཏ་སྔགས་འཆང་ངག་དབང་ཀུན་དགའ་
བསོད་ནམས་ཀྱིས་ལྕགས་མོ་སྦྲུལ་ལོ་དབུས་གཙང་གི་ལྗོངས་འདིར་དུས་ངན་གྱི་འཁྲུག་ལོང་སྣ་ཚོགས་
བྱུང་དུས། སྐྱེ་འགྲོ་རྣམས་མྱུར་དུ་བདེ་བ་ལ་འགོད་པ་ཞིག་བྱུང་ན་སྙམ་པའི་ལྷག་བསམ་རྣམ་པར་དག་
པས་ཀུན་ནས་བསླངས་ཏེ། ཧོར་ཟླ་བཅུ་པའི་དཀར་ཕྱོགས་རྫོགས་པ་གཉིས་པའི་ཚེས་ལ་དགེ་སྡིངས་
ཆོས་ཀྱི་ཕོ་བྲང་ཆེན་པོར་ལེགས་པར་སྦྱར་བ་འདིས་ཀྱང་། བསམ་པ་ཐམས་ཅད་ཡིད་བཞིན་དུ་འགྲུབ་
པའི་རྒྱུར་གྱུར་ཅིག །ཀ་ལྱཱ་ན་ཡཎྷནྟུ། ༎